شاھستہ……!
ابرار سمین
تو ھر بیگہ ما تیاب ءِ پیژگاہ ءَ کائے
گُلابیں ترانگے بیار گُوں
گوں زَرد ایں رنگ ءَ رولہ ئے
پہ روچ ءَ چادر ءِ بیار گُوں
ملاریں وابے ءَ رنگ دیے پہ ماہ ءَ مَنگلی ءِ کن
تو تیاب ءُ جنگلے نیام ءَ
من ءَ گوں بالواں گیر بیار
دریگاں تند اوں نیم واب اَنت
چراگاں گوات نبشتگ
اگاں کائے گڑا نیاز بوئے بیار گوں
تو روچے چادر ءَ مان پوش
تو ماہ ئے منگلی آں پروش شرابی شیشگ ءِ رنگ دیے
دریگ ئے تنداں سازے کن
چراگانی نبشتانکاں گلائیش بو
نوں تیاب ءُ جنگلے پُشت ءَ
من ءَ گوں نیاز بوآں گیر بیار
شاھستہ……!
گوں بالو آں تو سر گِر یک زیمیں سوتے الھان کن